KOMMISSIONEN FOR DE EUROPÆISKE FÆLLESSKABER 
Bruxelles, den 09.03.1998 
KOM(1998) 161 endelig udg. 
Forslag til 
RÅDETS BESLUTNING 
om hasteforanstaltninger til beskyttelse mod bovin spongiform encephalopati, 
om ændring af beslutning 94/474/EF og om ophævelse af beslutning 96/23 9/EF 
(forelagt af Kommissionen) 

BEGRUNDELSE 
Efter de britiske myndigheders meddelelse om en mulig forbindelse mellem BSE og CJD 
vedtog Kommissionen den 27. marts 1996 beslutning 96/239/EF, hvorved der blev 
indført forbud mod forsendelse fra Det Forenede Kongerige af levende kvæg og 
kvægprodukter. På Rådets møde den 22. juni 1996, der førte frem til Firenze-aftalen, blev 
betingelserne for en gradvis ophævelse af forbuddet opstillet. Et centralt element i disse 
betingelser er gennemførelse af en effektiv udryddelsesplan, herunder selektiv slagtning 
af potentielt udsatte dyr og udsætning af dyr på over 30 måneder med efterfølgende 
destruktion. Et af de vigtigste trin er gradvis afskaffelse af eksportforbuddet for dyr og 
kød fra certificerede besætninger, dvs. besætninger, hvor der ikke er forekommet BSE, 
og som ikke har været udsat for inficeret kød og kødmel. 
I slutningen af juni 1996 blev den britiske plan til udryddelse af BSE vedtaget. Der er 
gjort tilfredsstillende fremskridt med udryddelsen af sygdommen. På epidemiens 
højdepunkt i 1992 blev der bekræftet 37 280 tilfælde af BSE, sidste år blev der bekræftet 
et væsentligt lavere tal på 3 396 tilfælde. Hidtil er over 3 mio. stk. kvæg blevet slagtet og 
destrueret under de forskellige programmer i udryddelsesplanen. 
Det Forenede Kongerige fremlagde første gang i februar 1997 et forslag til en ordning 
med eksportcertificerede besætninger med henblik på at få ophævet restriktionerne. Efter 
Den Videnskabelige Veterinærkomités afvisning i juni fremlagde Det Forenede 
Kongerige et ændret forslag i juli. 
I sommeren 1997 fremkom der nye oplysninger om omfattende svindel med britisk 
oksekød. Undersøgelser foretaget af UCLAF og FVO påviste mangler i den officielle 
kontrol med produktionen af oksekød i Det Forenede Kongerige med henblik på 
forsendelse fra britisk territorium. Efter fremkomsten af disse oplysninger er strategien 
for øget veterinærkontrol med henblik på forebyggelse af svindel blevet besluttet, og den 
blev meddelt i den (fjerde) statusrapport til Europa-Parlamentets midlertidige udvalg om 
opfølgning af anbefalingerne vedrørende BSE i oktober. Disse betingelse for et styrket 
veterinærkontrolsystem er blevet indarbejdet i dette forslag. 
En del af forslaget blev allerede forelagt for medlemsstaterne i juni 1997. På dette 
tidspunkt blev der kun stillet forslag om ophævelse af undtagelsesbestemmelsen for 
forsendelse af gelatine fra kvæg slagtet i Det Forenede Kongerige og om afklaring af 
nogle punkter. Øget kontrol, delvis ophævelse af forbuddene og yderligere afklaringer 
blev først relevante for nylig og blev derfor indarbejdet i nærværende forslag. 
Dette forslag blev første gang drøftet i en arbejdsgruppe under Den Stående 
Veterinærkomité den 29. januar 1998, hvor det generelt blev anbefalet. Derimod stødte 
det på stærk modstand i selve Den Stående Veterinærkomité. Kernepunktet i 
diskussionen var accept af ikke-godkendte dyr i godkendte besætninger. Dette accepteres 
af Den Videnskabelige Veterinærkomité på den betingelse, at ikke-godkendte dyr ikke 
kan omfattes af ordningen. Det begrundes ud fra den antagelse, at overførsel fra dyr til 
dyr ikke finder sted. I forslaget accepteres ikke-godkendte dyr i godkendte besætninger, 
men disse ikke-godkendte dyr kan ikke omfattes af ordningen. 
På mødet i Den Stående Veterinærkomité den 4. marts støttede Danmark, Grækenland, 
Irland, Italien, Nederlandene, Østrig, Portugal, Finland, Sverige og selvfølgelig Det 
Forenede Kongerige forslaget. Belgien, Tyskland, Spanien og Luxembourg stemte imod, 
fordi de er modstandere af, at der i ordningen for eksportcertiflcerede besætninger er 
mulighed for eksport fra godkendte besætninger, hvor der forekommer ikke-godkendte 
dyr. Frankrig afholdt sig fra at stemme, ikke fordi landet afviser forslaget i princippet, 
men fordi man føler, at der er for mange uafklarede tekniske spørgsmål. 
Da Kommissionen ikke har modtaget en positiv udtalelse fra Den Stående 
Veterinærkomité, er den i henhold til artikel 17 i direktiv 89/662 forpligtet til straks at 
forelægge forslaget for Rådet. 
4-
Forslag til 
RÅDETS BESLUTNING 
af 
om hasteforanstaltninger til beskyttelse mod bovin spongiform encephalopati, 
om ændring af beslutning 94/474/EF og om ophævelse af beslutning 96/23 9/EF 
RÅDET FOR DEN EUROPÆISKE UNION -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 90/425/EØF af 26. juni 1990 om veterinærkontrol og 
zooteknisk kontrol i samhandelen med visse levende dyr og produkter inden for 
Fællesskabet med henblik på gennemførelse af det indre marked1, senest ændret ved 
direktiv 92/118/EØF2, særlig artikel 10, stk. 4, 
under henvisning til Rådets direktiv 89/662/EØF af 11. december 1989 om 
veterinærkontrol i samhandelen i Fællesskabet med henblik på gennemførelse af det 
indre marked3, senest ændret ved direktiv 92/118/EØF, særlig artikel 9, stk. 4, 
under henvisning til Kommissionens forslag, og 
ud fra følgende betragtninger: 
1 EFT L 224 af 18.8.1990, s. 29. 
2 EFT L 62 af 15.3.1993, s. 49. 
3 EFT L 395 af 30.12.1989, s. 13. 
1A 
1) Nye oplysninger, der yderligere underbygger hypotesen om, at eksponering for 
det agens, der fremkalder bovin spongiform encephalopati (BSE), er knyttet til en 
ny variant af Creutzfeldt-Jacobs sygdom (CJD) hos mennesker, er blevet 
offentliggjort i Det Forenede Kongerige; den 16. september 1997 konkluderede 
Det Forenede Kongeriges rådgivende komité for spongiform encephalopati 
(SEAC), at den seneste forskning har givet klare nye beviser for, at det agens, der 
fremkalder BSE, er identisk med det agens, der fremkalder den nye variant af 
CJD hos mennesker; den 18. september 1997 konkluderede Den Rådgivende 
Komité for Farlige Patogener (ACDP), at BSE-agenset nu bør klassificeres som et 
humant patogen; 
2) under disse omstændigheder og som hasteforanstaltning bør der indføres et 
midlertidigt forbud mod forsendelse til de andre medlemsstater af alt kvæg fra 
Det Forenede Kongerige og af alle produkter, der helt eller delvis beslår af eller 
indeholder materiale fra kvæg slagtet i Det Forenede Kongerige, og som kan 
indgå i fødekæden (levnedsmidler og foder) eller er bestemt til anvendelse i 
kosmetiske midler, farmaceutiske produkter eller lægemidler; for at forhindre, at 
handelen omlægges, bør de samme forbud også gælde for eksport til tredjelande; 
3) for at beskytte dyrs og menneskers sundhed i EF vedtog Kommissionen 
beslutning 94/474/EF af 27. juli 1994 om visse beskyttelsesforanstaltninger mod 
bovin spongiform encephalopati og om ophævelse af beslutning 89/469/EØF og 
90/200/EØF4, senest ændret ved beslutning 95/287/EF5, beslutning 92/290/EØF 
af 14. maj 1992 om visse beskyttelsesforanstaltninger mod bovin spongiform 
encephalopati (BSE) i Det Forenede Kongerige, for så vidt angår 
kvægembryoner6, ændret ved akten vedrørende Østrigs, Finlands og Sveriges 
tiltrædelse, beslutning 94/38 l/EF af 27. juni 1994 om bestemte 
beskyttelsesforanstaltninger med hensyn til bovin spongiform encephalopati og 
opfodring af protein af pattedyr7, ændret ved beslutning 95/60/EF8, og beslutning 
96/449/EF af 18. juli 1996 om godkendelse af alternative 
varmebehandlingssystemer til forarbejdning af animalsk affald med henblik på 
inaktivering af spongiform encephalopati-agenser9; 
4) Det Forenede Kongerige har truffet foranstaltninger som følge af, at der er 
offentliggjort oplysninger om visse tilfælde af CJD i denne medlemsstat; 
5) Det Forenede Kongerige har forbudt anvendelse af kød- og benmel fra pattedyr 
uanset oprindelse til fodring af husdyr; det bør fastsættes, at kød- og benmel fra 
pattedyr og foder til husdyr og kunstgødning indeholdende kød- og benmel fra 
pattedyr, der ifølge deres natur kan indgå i foderkæden, ikke må afsendes fra Det 
Forenede Kongerige; 
4 EFT L 194 af 29.7.1994, s. 96. 
5 EFT L 181 af 1.8.1995, s. 40. 
6 EFT L 152 af 4.6.1992, s. 37. 
7 EFT L 172 af 7.7.1994, s. 23. 
8 EFT L 55 af 11.3.1995, s. 43. 
9 EFT L 184 af 24.7.1996, s. 43. 
6) risikoen for, at overførbare spongiforms encephalopatier (TSE) kommer til at 
indgå i fødekæden (levnedsmidler og foder) ved indtagelse af protein hidrørende 
fra kødædende husdyr, betragtes som lav; denne risiko kan yderligere mindskes 
ved, at der stilles krav om, at kødædende husdyr ikke fodres med kød- og benmel 
fra pattedyr med oprindelse i Det Forenede Kongerige; det bør derfor fastsættes, 
at foder til kødædende husdyr, som er fremstillet i Det Forenede Kongerige, men 
ikke indeholder kød- og benmel fra pattedyr med oprindelse i dette land, kan 
afsendes fra dets område til andre medlemsstater eller til tredjelande; 
7) Det Forenede Kongerige har truffet foranstaltninger til destruktion af visse bovine 
væv; 
8) Kommissionens beslutning 96/239/EF af 27. marts 1996 om visse 
hasteforanstaltninger til beskyttelse mod bovin spongiform encephalopati10 
forbød, inden den blev ændret ved beslutning 96/362/EF11, forsendelse til andre 
medlemsstater og til tredjelande fra Det Forenede Kongerige af bl.a. tyresæd og 
visse andre produkter, der er fremstillet af kvæg slagtet i Det Forenede 
Kongerige, og som kan indgå i fødekæden (levnedsmidler og foder), og materiale 
til anvendelse i lægemidler, kosmetiske midler eller farmaceutiske produkter; 
9) Den Videnskabelige Veterinærkomité blev hørt den 18. april 1996 og den 26. 
april 1996; efter komitéens opfattelse udgør tyresæd ingen risiko for dyrs sundhed 
i henseende til BSE; 
10 EFT L 78 af 28.3.1996, s. 47. 
11 EFT L 139 af 12.6.1996, s. 18. 
10) Det Videnskabelige Udvalg for Kosmetologi blev den 11. april 1996 hørt om visse 
bovine produkters risikofrihed; Forbindelsesudvalget for Parfume- og 
Kosmetikindustriens Europæiske Foreninger (Colipa) har henstillet til sine 
medlemmer at undlade at anvende udgangsmateriale fra kvæg fra Det Forenede 
Kongerige; udvalget har erklæret, at dets medlemmer følger denne henstilling; 
ved Kommissionens direktiv 97/1/EF af 10. januar 1997 om tilpasning til den 
tekniske udvikling af bilag II, III, VI og VII til Rådets direktiv 76/768/EØF om 
indbyrdes tilnærmelse af medlemsstaternes lovgivning om kosmetiske midler12 
blev der indført midlertidigt forbud mod at markedsføre kosmetiske midler med 
indhold af bestemte væv og væsker; 
11) Den Videnskabelige Komité for Levnedsmidler blev den 15. april 1996 hørt om 
visse bovine produkters risikofrihed; 
12) Udvalget for Farmaceutiske Specialiteter blev hørt den 16. april 1996; den 
farmaceutiske sektor har allerede indført foranstaltninger til tilbagesporing af 
råvarer og deres behandling; alle lægemidler skal forhåndsgodkendes, inden de 
markedsføres, og i den forbindelse vurderes behandlingen af alle råvarer; efter 
anmodning fra Det Europæiske Agentur for Lægemiddelvurdering har alle 
indehavere af en EF-markedsføringstilladelse og ansøgere, der har fået en positiv 
udtalelse fra Udvalget for Farmaceutiske Specialiteter eller Udvalget for 
Veterinærlægemidler, bekræftet, at de pågældende produkter ikke indeholder 
bovint væv med oprindelse i Det Forenede Kongerige; 
12 EFT L 16 af 18.1.1997, s. 85. 
13) der er senere fremlagt yderligere oplysninger for at gøre det lettere at foretage en 
mere fuldstændig risikovurdering; på grundlag heraf konkluderede Den 
Videnskabelige Veterinærkomité den 26. april 1996, at en kombination af 
tilbagesporing af benyttet bovint materiale og anvendelse af mindstenormer for 
forarbejdning, som har vist sig effektivt at inaktivere BSE-agenset, tilsammen 
giver rimelig garanti for dette materiales risikofrihed ved anvendelse i 
levnedsmidler eller kosmetiske midler; følgelig har Den Videnskabelige 
Veterinærkomité anbefalet sikkerhedsparametre for fremstillingen af sådant 
materiale, som derfor anses for at være risikofrit; 
14) det var derfor Kommissionens opfattelse, at bestemte produkter, såsom gelatine 
og talg, var risikofri; 
15) Det Forenede Kongerige indførte i 1988 et krav om, at dyr, der var angrebet af 
BSE, skulle destrueres fuldstændigt; Rådet konkluderede på sit møde den 1., 2. og 
3. april 1996, at kvæg på over 30 måneder ikke må indgå i fødekæden 
(levnedsmidler og foder) eller anvendes til fremstilling af kosmetiske midler eller 
farmaceutiske produkter; sådanne dyr bør derfor ikke benyttes som 
udgangsmateriale for bestemte bovine produkter; 
16) desuden bør bestemte bovine væv ikke benyttes som udgangsmateriale for disse 
produkter; 
17) beslutning 96/239/EF blev ændret ved beslutning 96/362/EF med henblik på at 
undtage visse produkter, såsom gelatine, talg og tyresæd, fra forbuddet; 
\ 
18) Den Videnskabelige Veterinærkomité godkendte på sit møde den 17. juli 1996 
rapporten fra undergruppen vedrørende BSE af 26. juni 1996, hvori den anbefaler, 
at risikovurderingen af gelatine, som Den Videnskabelige Veterinærkomité 
foretog den 26. april 1996, tages op til fornyet overvejelse på baggrund af 
usikkerheden med hensyn til inaktiveringen af BSE-agenset under behørigt 
hensyn til kravene i beslutning 96/362/EF; 
19) i beslutning 96/362/EF er der fastsat nogle betingelser, som skal være opfyldt, 
inden Det Forenede Kongerige fra sit område kan afsende gelatine fremstillet af 
råvarer fra kvæg; disse betingelser er ikke blevet opfyldt, og der er ikke givet 
tilladelse til sådanne forsendelser; for at normalisere situationen, indtil der 
foreligger yderligere videnskabelig viden og rådgivning, bør det dog ikke længere 
være muligt at afsende gelatine fremstillet af råvarer fra kvæg slagtet i Det 
Forenede Kongerige til anvendelse i levnedsmidler, foder, kosmetiske midler, 
farmaceutiske produkter og lægemidler; dette er i overensstemmelse med 
udtalelsen af 3. april 1997 fra Den Tværfaglige Videnskabelige Komité, ifølge 
hvilken ingen produktion kan anses for risikofri, hvis udgangsmaterialet for 
gelatineproduktion er potentielt infektiøst; 
20) Det Forenede Kongerige bør have tilladelse til fra sit område at afsende gelatine og 
dicalciumphosphat til tekniske formål, som er fremstillet af råvarer fra kvæg 
slagtet i Det Forenede Kongerige, under forudsætning af, at det er mærket på 
tilfredsstillende måde; 
21) Det Forenede Kongerige bør også have tilladelse til fra sit område at afsende 
gelatine, som er fremstillet af råvarer fra kvæg, der ikke er slagtet i Det Forenede 
Kongerige; Det Forenede Kongerige har indført et system til tilbagesporing af 
sådan gelatine for at sikre, at råvarens oprindelse kan bestemmes; EF-
forskrifterne bør suppleres ved, at der officielt indføres et system til 
tilbagesporing; et sådant system bør indføres for andre produkter, der er undtaget 
fra det generelle forbud; der bør også indføres et mærkningssystem; 
22) det bør fastsættes, at produkter fremstillet af kvæg, der ikke er slagtet i Det 
Forenede Kongerige, skal hidrøre fra godkendte virksomheder under officiel 
veterinærkontrol, som har indført et system til tilbagesporing af råvarernes 
oprindelse; afsendelse af sådanne produkter fra Det Forenede Kongerige kan dog 
finde sted omgående uden forudgående inspektion fra Kommissionens side; 
23) der bør indføres passende garantier med hensyn til afsendelse fra Det Forenede 
Kongerige af visse produkter fra kvæg, som ikke er slagtet i Det Forenede 
Kongerige; 
24) et pålideligt kontrolsystem i hele EF er en forudsætning for, at oksekødsmarkedet 
kan fungere gnidningsløst; af de undersøgelser, som Afdelingen for Samordning 
af Foranstaltningerne til Bekæmpelse af Svig (UCLAF) og Kommissionens 
levnedsmiddel- og veterinærkontor har foretaget, fremgår det klart, at den 
officielle kontrol af oksekødsproduktionen i Det Forenede Kongerige med 
henblik på afsendelse til andre medlemsstater og tredjelande er mangelfuld; det er 
derfor nødvendigt at styrke veterinærkontrolsystemet for at forebygge svig; 
25) kravet om styrket kontrol bør gælde for alle kommercielle forsendelser af fersk 
kød fra kvæg til, gennem eller fra Det Forenede Kongeriges område; det bør 
kræves, at myndighederne plomberer alle sådanne sendinger, og at de også fjerner 
plomberne, og at sendingerne er ledsaget af veterinærcertifikater, og, når det 
gælder samhandelen inden for EF, kræves, at der gives officiel meddelelse om 
afsendelse af sendinger via ANIMO-systemet, jf. Kommissionens beslutning 
91/398/EØF af 19. juli 1991 om et edb-baseret kommunikationsnet mellem 
veterinærmyndighederne (Animo)13, eller pr. telefax; 
26) veterinærtilsynet med forarbejdningen af kød fra kvæg, der er slagtet uden for Det 
Forenede Kongerige, bør også styrkes; 
13 EFT L 221 af 9.8.1991, s. 30. 
27) Det Forenede Kongerige forelagde Kommissionen et første forslag om en ordning 
med besætninger, der opfylder betingelserne for eksport, den 25. februar 1997; på 
mødet den 11. juni 1997 konkluderede Den Videnskabelige Veterinærkomité, at 
dette forslag ikke var fyldestgørende; Det Forenede Kongerige fremsatte et 
ændret forslag af 1. juli 1997; den 17. september 1997 afgav Den Videnskabelige 
Veterinærkomité en udtalelse om dette ændrede forslag, hvori den sagde, at den 
væsentligste hindring for en godkendelse af ordningen for hele Det Forenede 
Kongeriges område var, at der ikke fandtes et omfattende edb-flytnings- og 
sporingssystem og en dertil knyttet database for levende kvæg i Storbritannien, 
men at Nordirland så ud til at have et tilfredsstillende system; komitéen 
konkluderede endvidere, at der kunne foretages småændringer af mindre 
væsentlige aspekter af ordningen efter anmodning herom fra Kommissionens 
kompetente afdelinger, således at de for certifikatudstedelse eller kontrol 
gældende krav blev opfyldt; Levnedsmiddel- og Veterinærkontoret gennemførte 
en forundersøgelse i Nordirland i perioden 3. til 7. november 1997; Det Forenede 
Kongerige har erklæret sig indforstået med at foretage yderligere ændringer på 
baggrund af denne undersøgelse; forbuddet mod afsendelse af produkter fra 
kvæg, der er slagtet i Nordirland, bør derfor delvis ophæves; 
28) kontrolbesøg, som Kommissionen har gennemført, liar vist, at 
veterinærkontrolsystemet i Nordirland er mere effektivt; der bør derfor anvendes 
en trinvis fremgangsmåde begyndende med ophævelse af forbuddene mod 
afsendelse af produkter fra kvæg, som er slagtet, opskåret, forarbejdet og oplagret 
i virksomheder i Nordirland, der udelukkende anvendes til produkter, som er 
bestemt til forsendelse til andre medlemsstater og tredjelande; de efterfølgende 
trin omfatter ophævelse af forbuddene mod forarbejdning i Storbritannien af kød, 
der opfylder betingelserne, fra Nordirland på betingelser, der fastsættes på et 
senere stadium; Kommissionen vil sammen med Det Forenede Kongeriges 
myndigheder omgående indlede en undersøgelse af, hvordan og på hvilke 
betingelser restriktionerne kan lempes yderligere; 
29) for at forebygge svig bør kød fra kvæg, der er slagtet i Det Forenede Kongerige, 
foruden det sundhedsmærke, der er fastsat i artikel 3, stk. 1, litra A, e), i Rådets 
direktiv 64/433/EØF af 26. juni 1964 om sundhedsmæssige betingelser for 
produktion og afsætning af fersk kød14, senest ændret ved direktiv 95/23/EF15, 
forsynes med et særligt mærke, som ikke kan forveksles med EF-
sundhedsmærket; 
30) de fleste af bestemmelserne i beslutning 94/474/EF er ikke længere i 
overensstemmelse med Den Videnskabelige Veterinærkomités udtalelse af 17. 
september 1997 og bør derfor udgå; 
31) i beslutning 96/23 9/EF er det fastsat, at Det Forenede Kongerige skal indsende en 
rapport om BSE-situationen hver anden uge; intervallet er for kort og bør udvides 
til en måned; 
32) Kommissionen bør fortsat gennemføre EF-kontrolbesøg i Det Forenede 
Kongerige for at kontrollere anvendelsen af de i demie beslutning fastsatte 
foranstaltninger; 
33) det foregående indebærer en gennemgribende ombearbejdning af beslutning 
96/239/EF; af klarhedshensyn bør nævnte beslutning ophæves; 
34) demie beslutning tages op til revision på baggrund af nye videnskabelige 
oplysninger; 
35) Den Stående Veterinærkomité har ikke afgivet positiv udtalelse -
VEDTAGET FØLGENDE BESLUTNING: 
14 EFT 121 af 29.7.1964, s. 2012/64. 
15 EFT L 243 af 11.10.1995, s. 7. 
10 
KAPITEL I 
Levende kvæg, kvægembryoner, kød- og benmel og dermed forbundne produkter 
Artikel 1 
Indtil der er foretaget en samlet undersøgelse af situationen og uanset de EF-
foranstaltninger, der er truffet til beskyttelse mod BSE, drager Det Forenede Kongerige 
omsorg for, at følgende ikke sendes fra dets område til andre medlemsstater eller til 
tredjelande: 
a) levende kvæg og kvægembryoner 
b) kødmel, benmel og kød- og benmel fra pattedyr 
c) foder og kunstgødning, der indeholder materiale som nævnt i litra b). 
Artikel 2 
Uanset artikel 1, kan foder til kødædende husdyr med indhold af materiale som nævnt i 
artikel 1, litra b), sendes til andre medlemsstater eller til tredjelande under forudsætning 
af, at dette materiale ikke har oprindelse i Det Forenede Kongerige, og at artikel 9 og 10 
er overholdt. ' 
KAPITEL II 
Materiale fra kvæg, der er slagtet i Det Forenede Kongerige 
Artikel 3 
Indtil der er foretaget en samlet undersøgelse af situationen og uanset de EF-
foranstaltninger, der er truffet til beskyttelse mod BSE, drager Det Forenede Kongerige 
omsorg for, at følgende ikke sendes fra dets område til andre medlemsstater eller til 
tredjelande, når det hidrører fra kvæg, der er slagtet i Det Forenede Kongerige: 
11 
a) kød 
b) produkter, der kan indgå i fødekæden (levnedsmidler og foder) 
c) materiale, der er bestemt til anvendelse i kosmetiske midler, lægemidler eller 
farmaceutiske produkter. 
Artikel 4 
1. Uanset artikel 3 kan Det Forenede Kongerige tillade fremstilling og forsendelse 
fra dets område til andre medlemsstater eller til tredjelande af: 
a) aminosyrer, peptider og talg, der er fremstillet i virksomheder, som er 
under officielt veterinærtilsyn, og for hvis vedkommende det er påvist, at 
produktionen finder sted i overensstemmelse med betingelserne i bilag I 
b) talgprodukter og produkter, der er fremstillet af talg ved forsæbning, 
omestring eller hydrolyse, når de er fremstillet af talg, som er produceret i 
overensstemmelse med denne artikel. 
2. Det Forenede Kongerige drager omsorg for, at de i stk. 1 omhandlede produkter 
forsynes med etiket eller mærkes på anden måde, således at 
fremstillingsvirksomheden kan identificeres og det fremgår, at produkterne er 
egnet til anvendelse i levnedsmidler, foder, kosmetiske midler, lægemidler eller 
farmaceutiske produkter. 
3. Det Forenede Kongerige drager omsorg for, at de i stk. 1, litra a), omhandlede 
produkter, der sendes til andre medlemsstater i henhold til denne artikel, ledsages 
af et sundhedscertifikat, som er udstedt af en embedsdyrlæge, hvori det erklæres, 
at de opfylder betingelserne i denne beslutning, og hvori hyppigheden af den 
udførte officielle kontrol attesteres. 
12 
4. Inden en virksomhed kan indlede eller genoptage forsendelse af produkter i 
henhold til denne artikel, skal Det Forenede Kongerige tilsende Kommissionen og 
de øvrige medlemsstater listen over de i stk. 1, litra a), omhandlede virksomheder, 
hvori det for hver enkelt virksomhed anføres, hvilket formål den er godkendt til. 
Det Forenede Kongerige underretter straks Kommissionen og de øvrige 
medlemsstater om eventuelle ændringer af demie liste. 
5. Der skal foretages EF-kontrol af gennemførelsen af den officielle kontrol af hvert 
af de i stk. 1 omhandlede produkter, inden forsendelse af disse produkter kan 
indledes eller genoptages. 
6. Efter at have hørt medlemsstaterne i Den Stående Veterinærkomité fastsætter 
Kommissionen den dato, på hvilken virksomhederne kan indlede eller genoptage 
forsendelse af de i stk. 1, litra a), omhandlede produkter. 
Artikel 5 
Det Forenede Kongerige drager omsorg for, at gelatine, dicalciumphosphat, kollagen, 
talg, talgprodukter og produkter fremstillet af talg ved forsæbning, omestring eller 
hydrolyse til tekniske formål af råvarer fra kvæg, som er slagtet i Det Forenede 
Kongerige, forsynes med etiket eller mærkes på anden måde, således at 
fremstillingsvirksomheden kan identificeres og det fremgår, at de ikke er egnet til 
anvendelse i levnedsmidler, foder, kosmetiske midler, lægemidler eller farmaceutiske 
produkter. 
Artikel 6 
1. Som undtagelse fra artikel 3 kan Det Forenede Kongerige tillade afsendelse til 
andre medlemsstater eller til tredjelande af kød eller heraf fremstillede produkter 
fra kvæg, der er født og opdrættet i Nordirland, og som er slagtet dér på slagterier, 
der udelukkende anvendes til dette formål, i henhold til betingelserne i denne 
artikel, artikel 7, artikel 9 til 12 og bilag II: 
13 
a) fersk kød som defineret i direktiv 64/433/EØF, 
b) hakket kød og tilberedt kød som defineret i Rådets direktiv 94/65/EF16, 
c) kødprodukter og andre produkter af animalsk oprindelse som defineret i 
Rådets direktiv 77/99/EØF17. 
2. Det i stk. 1, litra a), omhandlede ferske nævnte kød skal udbenes, og alt 
vedhængende væv, herunder synligt nerve- og lymfevæv, skal fjernes på 
opskæringsvirksomheder i Nordirland, der udelukkende anvendes til produkter, 
der opfylder betingelserne. Oplagring skal finde sted på kølelagre i Nordirland i 
rum, der udelukkende anvendes til produkter, der opfylder betingelserne. 
Opskæring, oplagring og transport skal ske i henhold til betingelserne i 
nærværende artikel, artikel 7, artikel 9 til 12 og bilag II. 
3. Det i stk. 1, litra a), omhandlede ferske kød kan anvendes til fremstilling af 
produkter, som omhandlet i stk. 1, litra b) og c), i virksomheder i Nordirland, som 
udelukkende anvendes til produkter, der opfylder betingelserne i nærværende 
artikel, artikel 7, i henhold til bestemmelserne i artikel 9 til 12 og bilag II fra 
kvæg, der ikke er slagtet i Det Forenede Kongerige. 
4. I nærværende artikel forstås ved produkter, der opfylder betingelserne, produkter 
som omhandlet i stk. 1, og produkter, der stammer fra kvæg, der ikke er slagtet i 
Det Forenede Kongerige, og som opfylder betingelserne i artikel 9 til 13. 
5. Efter at have gennemført EF-kontrolbesøg og underrettet medlemsstaterne 
fastsætter Kommissionen den dato, på hvilken forsendelse af de i stk. 1 
omhandlede produkter, kan indledes. 
6. Mindst hver tredje måned tager Kommissionen bestemmelserne i denne artikel op 
til revision og træffer de relevante foranstaltninger efter proceduren i artikel 18 i 
direktiv 89/662/EØF. 
16 EFT L 368 af 31.12.1994, s. 10. 
17 EFT L 26 af 31.1.1977, s. 85. 
14 
Artikel 7 
1. Kødet og produkter, som omhandlet i artikel 6, stk. 1, skal mærkes eller 
etiketterne forsynes med et supplerende særskilt mærke, som ikke kan forveksles 
med EF-sundhedsmærket. 
2. Kød og produkter, som omhandlet i artikel 6, stk. 1, der skal bringes på markedet 
i Det Forenede Kongerige, skal ikke forsynes med det i stk. 1 i nærværende 
artikel omhandlede supplerende mærke. Hvis et sådant mærke er anbragt, skal det 
slettes eller fjernes fra kødet eller slettes på etiketten, når kødet eller produkterne 
forlader virksomheden. EF-sundhedsmærket fjernes ikke, medmindre det er 
påkrævet af hensyn til opskæringen. 
3. Det Forenede Kongerige sender Kommissionen og de øvrige medlemsstater 
modellen af det i stk. 1 omhandlede supplerende mærke, inden forsendelse 
indledes. 
KAPITEL III 
Materiale fra kvæg, der ikke er slagtet i Det Forenede Kongerige 
Artikel 8 
Det Forenede Kongerige drager omsorg for, at bestemmelserne i artikel 9 til 13 
overholdes, når følgende produkter fra kvæg, der ikke er slagtet i Det Forenede 
Kongerige, afsendes fra dets område til andre medlemsstater eller til tredjelande: 
15 
a) "fersk kød" som defineret i direktiv 64/433/EØF 
b) "hakket kød" og "tilberedt kød" som defineret i Rådets direktiv 94/65/EF 
c) "kødprodukter" og "andre produkter af animalsk oprindelse" som defineret i 
Rådets direktiv 77/99/EF 
d) foder til kødædende husdyr 
e) gelatine og dicalciumphosphat, talg, talgprodukter og produkter fremstillet af talg 
ved forsæbning, omestring eller hydrolyse, aminosyrer, peptider og kollagen, der 
kan indgå i fødekæden (levnedsmidler og foder) eller er bestemt til anvendelse i 
kosmetiske midler, lægemidler eller farmaceutiske produkter. 
Artikel 9 
1. Dei artikel 8 omhandlede produkter skal komme fra og i givet fald have passeret 
gennem virksomheder i Det Forenede Kongerige, der 
a) er godkendt af myndighederne 
b) er under officielt veterinærtilsyn, eller når der er tale om produkter, som er 
fremstillet af talg ved forsæbning, omestring eller hydrolyse under tilsyn 
af myndighederne 
c) har indført et system til sporing af råvarerne, der garanterer materialets 
oprindelse gennem hele produktionskæden 
d) som har indført et system til registrering af mængderne af indgående og 
udgående materiale, så der kan foretages krydskontrol af sendinger, der 
ankommer eller afgår 
e) hvor produkterne aflæsses, forarbejdes, oplagres, håndteres, pålæsses og 
transporteres særskilt fra eller på andre tidspunkter end produkter, der ikke 
opfylder betingelserne i denne artikel og i artikel 10, 11 og 12. 
16 
2. Det Forenede Kongerige sender Kommissionen og de øvrige medlemsstater en 
liste over virksomheder, der opfylder betingelserne i stk. 1, hvori det for hver 
enkelt virksomhed anføres, hvilket formål den er godkendt til. Det Forenede 
Kongerige underretter straks Kommissionen og de øvrige medlemsstater om 
ændring af listen. 
Artikel 10 
1. De i artikel 8, litra a) til d), omhandlede produkter skal komme fra og i givet fald 
have passeret gennem virksomheder i Det Forenede Kongerige: 
a) hvor al aflæsning, forarbejdning, oplagring eller anden håndtering og 
pålæsning af produkter foregår under officielt tilsyn 
b) hvor produkterne oplagres på kølelager i rum, hvor der ikke forefindes 
oksekødsprodukter, som ikke opfylder betingelserne i nærværende artikel, 
i artikel 9, 11, 12 og 13, og som holdes aflåst og officielt forseglet i 
myndighedernes fravær. 
c) hvor produkterne, bortset fra de i artikel 8, litra d), omhandlede produkter, 
mærkes eller etiketterne forsynes med et supplerende særskilt mærke, som 
ikke kan forveksles med EF-sundhedsmærket 
d) hvor de produkter, der opfylder betingelserne for afsendelse fra Det 
Forenede Kongerige i nærværende artikel, i artikel 9, 11, 12 og 13, men 
skal bringes på markedet i Det Forenede Kongerige, ikke forsynes med det 
under litra c) omhandlede supplerende mærke. Hvis et sådant mærke er 
anbragt, skal det fjernes eller slettes fra kødet eller slettes på etiketten, når 
kødet eller produkterne forlader virksomheden. 
Det Forenede Kongerige sender Kommissionen og de øvrige medlemsstater en 
model af det supplerende mærke 
17 
2. Med henblik på sundhedsmærkningen og anbringelsen af supplerende mærker 
som fastsat i EF-forskrifterne skal myndighederne opbevare og til stadighed have 
ansvaret for: 
a) rekvisitter mv. til sundhedsmærkning af kød og anbringelse af 
supplerende mærker, som kun må udleveres til medhjælpere på 
mærkningstidspunktet og i den tid, mærkningen varer 
b) etiketter, der er forsynet med et sundhedsmærke eller et supplerende 
mærke. Disse etiketter skal være forsynet med løbenumre og kan i det 
fornødne antal udleveres til medhjælpere på det tidspunkt, hvor de skal 
anvendes. 
3. De i stk. 1 nævnte produkter skal transporteres i transportmidler, der er plomberet 
af myndighederne. 
Når disse produkter afsendes til andre medlemsstater, skal de være ledsaget af et 
sundhedscertifikat, der er udstedt af en embedsdyrlæge, hvori det erklæres, at 
betingelserne i denne artikel, i artikel 9, 11, 12 og 13 er opfyldt, og hvori der 
henvises til alle virksomheder, hvor produkterne er fremstillet, forarbejdet, 
håndteret eller oplagret, og til alle etiketter og etiketløbenumre i sendingen. 
Kød skal være ledsaget af sundhedscertifikatet i bilag IV til direktiv 64/43 3/EØF, 
hvori der henvises til alle etiketter og etiketløbenumre i sendingen i afsnittet 
"Identifikation af kødet". 
Følgende anføres på alle certifikater: 
"fremstillet i henhold til Kommissionens beslutning 98/. ./EF" . 
4. Det Forenede Kongerige underretter myndighederne på bestemmelsesstedet om 
hver enkelt sending via ANIMO-systemet eller pr. telefax. 
18 
Artikel 11 
Uden at dette berører artikel 7, stk. 2, og artikel 10, stk. 1, litra d), skal de i artikel 8, 
litra a), omhandlede produkter komme fra og i givet fald have passeret gennem 
virksomheder i Det Forenede Kongerige. Sundhedsmærkerne fjernes kun, hvis 
opskæringen kræver det. 
Artikel 12 
De i artikel 8, litra e), nævnte produkter, der sendes til andre medlemsstater, skal mærkes, 
således at fremstillingsvirksomheden kan identificeres og det fremgår, at produkterne er 
fremstillet i henhold til denne beslutning og at de er egnet til anvendelse i levnedsmidler, 
foder, kosmetiske midler, lægemidler eller farmaceutiske produkter. 
Artikel 13 
1. En medlemsstat, der sender kød som omhandlet i artikel 8, litra a), fra en 
virksomhed eller et EF-godkendt grænsekontrolsted på sit område gennem Det 
Forenede Kongeriges område eller til en virksomhed, som er godkendt efter 
artikel 9, drager omsorg for, at kødet er ledsaget af et veterinærcertifikat, som er 
udstedt af en embedsdyrlæge, eller det certifikat, der udstedes af myndighederne 
på grænsekontrolstedet. 
Originaleksemplaret af alle officielle certifikater skal ledsage sendingen, til den 
når frem til bestemmelsesvirksomheden. 
2. Det i artikel 8, litra a), omhandlede kød skal transporteres i et officielt plomberet 
køretøj. 
Plomben må kun brydes med henblik på officiel kontrol. 
3. En medlemsstat, der til en virksomhed, som er godkendt efter artikel 9, sender 
produkter som omhandlet i artikel 8, litra e), eller råvarer til anvendelse ved 
fremstillingen af disse produkter, drager omsorg for, at de er forsynet med etiket 
eller mærket på anden måde, således at virksomheden kan identificeres og det 
fremgår, hvilken medlemsstat de er fremstillet i. 
19 
KAPITEL IV 
Afsluttende bestemmelser 
Artikel 14 
Kommissionen foretager EF-kontrolbesøg på stedet i Det Forenede Kongerige for at 
kontrollere anvendelsen af bestemmelserne i denne beslutning, navnlig bestemmelserne 
vedrørende gennemførelsen af officiel kontrol. 
Artikel 15 
Det Forenede Kongerige sender hver måned Kommissionen en rapport om anvendelsen 
af de foranstaltninger, der er truffet mod BSE i overensstemmelse med de nationale 
bestemmelser og EF-bestemmelserne. 
Artikel 16 
Denne beslutning revideres med regelmæssige mellemrum på baggrund af nye 
videnskabelige oplysninger. Den ændres i givet fald efter høring af den relevante 
videnskabelige komité, efter proceduren i artikel 18 i direktiv 89/662/EØF. 
Artikel 17 
Medlemsstaterne vedtager de foranstaltninger, der er nødvendige for at efterkomme 
denne beslutning. De underretter straks Kommissionen herom. 
Artikel 18 
I beslutning 94/474/EF foretages følgende ændringer: 
1) Artikel 1 ophæves. 
2) Artikel 3, stk. 1 og 2, ophæves. 
3) Artikel 4 ophæves. 
20 
Artikel 19 
Beslutning 96/23 9/EF ophæves. 
Artikel 20 
Demie beslutning er rettet til medlemsstaterne. 
Udfærdiget i Bruxelles, den På Rådets vegne 
21 
BILAG I 
Kapitel 1 
1. Følgende produkter kan eksporteres fra Det Forenede Kongerige i henhold til 
artikel 4 til 7: 
a) Aminosyrer og peptider fremstillet af huder og skind ved en proces, 
hvorved materialet udsættes for en pH-værdi på 1 til 2 efterfulgt af en pH-
værdi på >11 efterfulgt af varmebehandling ved 140 °C i 30 minutter ved 
3 bar. 
b) Talg og talgprodukter fremstillet af materiale fra dyr, der er egnet til 
konsum, som har undergået en af de behandlinger, der er beskrevet i 
kapitel 2. 
c) Produkter, der er fremstillet af talg efter en af de metoder, som er 
beskrevet i kapitel 3. 
2. De i punkt 1 nævnte produkter skal filtreres efter fremstilling. 
3. Kvæg, der viser symptomer på BSE, og kvæg på over 30 måneder må ikke 
anvendes som udgangsmateriale (jf. Kommissionens forordning (EF) nr. 716/961) 
ved fremstilling af de i punkt 1 nævnte produkter. 
4. Følgende væv må ikke anvendes til fremstilling af de i punkt 1 nævnte produkter: 
kranium, rygsøjle, hjerne, rygmarv, øjne, tonsiller, brissel, tarm og milt. 
1 EFT L 99 af 20.4.1996, s. 14. 
22 
Kapitel 2 
A. Produktionsnormer for talg fremstillet i Det Forenede Kongerige af 
materiale fra kvæg, som er slagtet i Det Forenede Kongerige 
1. Talg må kun fremstilles ved anvendelse af de systemer, der er omhandlet i kapitel 
I til IV, VI og VII i bilaget til Kommissionens beslutning 92/562/EØF2, hvor 
følgende minimumskrav er opfyldt: 
KAPITEL I (Batch/atmosfæretryk/naturligt forekommende fedtstof) 
Partikelstørrelse på maks. 150 mm 
Temperatur >100°C >110°C >120°C 
Tid 125 min. 120 min. 50 min. 
KAPITEL II (Batch/tryk/naturligt forekommende fedtstof) 
Partikelstørrelse på min. 50 mm 
Temperatur >100°C >133 °C 
Tid 25 min. 20 min. 
Tryk (absolut) 3 bar 
KAPITEL III (Kontinuerligt/atmosfæretryk/naturligt forekommende fedtstof) 
Partikelstørrelse på maks. 30 mm 
Temperatur >100°C >110°C >120°C 
Tid 95 min. 55 min. 13 min. 
KAPITEL IV (Kontinuerligt/atmosfæretryk/tilsat fedtstof og kontinuerligt/tryk/ 
OG VI tilsat fedtstof) 
Partikelstørrelse på maks. 30 mm 
Temperatur >100°C >110°C >120°C >130°C 
Tid 16 min. 13 min. 8 min. 3 min. 
KAPITEL VII (Kontinuerligt/atmosfæretryk/affedtning) 
Partikelstørrelse på maks. 20 mm 
Temperatur >80°C >100°C 
Tid 120 min. 60 min. 
Ovenstående temperatur-/tidskrav kan finde samtidig anvendelse. 
2. Det Forenede Kongerige autoriserer kun anlæg, hvis de efter procedurerne i afsnit 
B har vist sig at fungere i overensstemmelse med betingelserne i punkt 1. 
2 EFT L 359 af 9.12.1992, s. 23. 
23 
3. Batchsysterner, der opfylder de parametre, som er opstillet i punkt 2 for 
kontinuerlige systemer, der fungerer i henhold til kapitel III, IV, VI eller VII, kan 
også autoriseres. 
B. Procedurer for validering af anlæg til forarbejdning af animalsk affald fra 
drøvtyggere til fremstilling af talg i Det Forenede Kongerige efter de 
metoder, der er beskrevet i bilaget til beslutning 92/562/EØF 
1. Temperatur - kontinuerlige systemer og batchsystemer 
Der skal placeres temperaturovervågningsapparatur jævnt fordelt i hele anlægget 
til at registrere temperaturen på forskellige forarbejdningstrin. Der føres bøger og 
foretages kalibreringer med regelmæssige mellemrum. 
2. Tryk (kun kapitel II) 
Der skal installeres trykovervågningsapparatur til at registrere trykket på 
forarbejdningstrinnene. Der føres bøger og foretages kalibreringer med 
regelmæssige mellemrum. 
3. Partikelstørrelse - alle systemer 
Kapitel 3 
Levnedsmidler, foder, lægemidler, farmaceutiske produkter og udgangsmateriale 
eller halvfabrikata hertil 
Talgprodukter må anvendes, hvis de er fremstillet efter en egnet, valideret og formelt 
certificeret metode, såsom: 
1. omestring eller hydrolyse ved mindst 200 °C i mindst 20 minutter under tryk 
(fremstilling af glycerol, fedtsyrer og fedtsyreestere) eller 
2. forsæbning med NaOFI 12 M (fremstilling af glycerol og sæbe) 
i en batchproces: ved mindst 95 °C i mindst 3 timer eller 
i en kontinuerlig proces: ved mindst 140 °C ved 2 bar i mindst 8 minutter 
eller tilsvarende. 
24 
Kosmetiske midler, udgangsmateriale eller halvfabrikata 
Talgprodukter må anvendes, hvis følgende metoder er anvendt og formelt certificeret af 
producenten: 
1. omestring eller hydrolyse ved mindst 200 °C ved 40 bar i 20 minutter (glycerol, 
fedtsyrer og fedtsyreestere) eller 
2. forsæbning med NaOH 12M (glycerol og sæbe) 
i en batchproces: ved 95 °C i 3 timer eller 
i en kontinuerlig proces: ved 140 °C ved 2 bar i 8 minutter eller 
tilsvarende. 
25 
BILAG II 
1. Udbenet fersk kød og heraf fremstillede produkter, som omhandlet i artikel 6, 
stk 1, litra b) og c) fra kvæg, som er slagtet i Nordirland, kan afsendes fra 
Nordirland i henhold til artikel 6, når kødet eller produkterne hidrører fra dyr, der 
opfylder betingelserne, og som kommer fra besætninger, der opfylder 
betingelserne. 
Besætninger, der opfylder betingelserne 
2. En besætning er en gruppe dyr, der udgør en særskilt og særlig enhed, dvs. en 
gruppe dyr, som opdrættes, opstaldes og holdes adskilt fra enhver anden gruppe 
dyr, og som er identificeret med entydige besætnings- og identifikationsnumre. 
3. En besætning opfylder betingelserne, når der i mindst 8 år ikke har været noget 
bekræftet tilfælde af BSE eller et mistænkt tilfælde, hvor diagnosen BSE ikke er 
blevet udelukket, hos noget dyr, som stadig befandt sig i besætningen eller havde 
været indsat i eller var blevet flyttet fra besætningen. 
4. Som undtagelse fra punkt 2 kan en besætning, som har eksisteret i mindre end 8 
år, anses for at opfylde betingelserne, efter at veterinærmyndighederne har 
foretaget en grundig epidemiologisk undersøgelse, på betingelse af, at 
a) alle dyr, der er født i eller blevet indsat i den nyetablerede besætning, 
opfyldte de under punkt 6, litra a), c), d) og e) betingelser 
b) besætningen har opfyldt betingelserne i punkt 3 i hele den periode, hvor 
den har eksisteret. 
5. Hvis en besætning er nyetableret på en bedrift, hvor der har været et mistænkt 
tilfælde af BSE hos noget dyr, som stadig befandt sig i eller var blevet flyttet fra 
en besætning på denne bedrift, kan den nyetablerede besætning kun anses for at 
opfylde betingelserne, efter at veterinærmyndighederne har foretaget en grundig 
epidemiologisk undersøgelse og finder det godtgjort, at hver af følgende 
betingelser er overholdt: 
a) alle dyr i den angrebne besætning er blevet fjernet eller aflivet 
b) alt foder er blevet fjernet og destrueret og alle foderbeholdere grundigt 
rengjort 
c) alle bygninger er blevet tømt og grundigt rengjort, inden de nye dyr er 
blevet anbragt i dem 
d) alle betingelserne i punkt 4 er opfyldt. 
26 
Dyr, der opfylder betingelserne 
6. Et kreatur opfylder betingelserne, hvis det er født og opdrættet i Nordirland, og 
hvis følgende kan fastslås på slagtningstidspunktet: 
a) alle oplysninger om dyrets fødsel, identitet og flytninger er registreret i et 
officielt edb-sporingssystem 
b) dyret er over 6 måneder, men under 30 måneder gammelt ifølge en officiel 
edb-registrering af dets fødselsdato 
c) dyrets moder har været i live i mindst 6 måneder efter dets fødsel 
d) dyrets moder har ikke udviklet BSE og mistænkes ikke for at være 
angrebet af B SE 
e) dyrets fødselsbesætning og alle besætninger, som dyret har været indsat i, 
opfylder betingelserne. 
7. Det under punkt 6, litra a), omhandlede officielle edb-sporingssystem accepteres 
kun, hvis det har været operationelt i tilstrækkeligt lang tid til, at det indeholder 
alle de oplysninger om dyrenes livsforløb og flytninger, der er nødvendige for at 
kontrollere, at kravene i denne beslutning er overholdt, og kun for dyr, der er født 
efter, at systemet er blevet operationelt. Historiske data, der indlæses i en 
database og dækker en periode, fra før systemet blev operationelt, accepteres ikke 
til dette formål. 
Kontrol 
8. Hvis et dyr, der går til slagtning, eller omstændigheder i forbindelse med dets 
slagtning ikke opfylder alle kravene i denne beslutning, afvises dyret automatisk. 
Hvis disse oplysninger fremkommer efter slagtningen, standser myndighederne 
straks udstedelsen af certifikater og annullerer udstedte certifikater. Hvis 
forsendelse allerede har fundet sted, skal myndighederne underrette 
myndighederne på bestemmelsesstedet. Myndighederne på bestemmelsesstedet 
træffer de fornødne foranstaltninger. 
9. Slagtning af dyr, der opfylder betingelserne, finder sted på slagterier, som 
udelukkende anvendes til dette formål. Opskæring, udbening og forarbejdning 
finder sted i virksomheder, der udelukkende anvendes til produkter, som opfylder 
betingelserne for afsendelse til andre medlemsstater eller til tredjelande. 
Oplagring finder sted på kølelagre i rum, der udelukkende anvendes til produkter, 
som opfylder betingelserne for afsendelse til andre medlemsstater eller til 
tredjelande. Alle virksomheder, som produkterne passerer igennem inden denne 
afsendelse, skal være beliggende i Nordirland. 
10. Myndighederne drager omsorg for, at opskæringsvirksomhederne anvender 
metoder, som sikrer, at følgende lymfeknuder fjernes: 
27 
knæhaselymfeknuderne, sædebenslymfeknuderne, de overfladiske og dybe 
lyskelymfeknuder, de mediale og laterale hoftebenslymfeknuder, 
nyrelymfeknuderne, knæfoldslymfeknuderne, lændelymfeknuderne, 
halsribbenslymfeknuden, brystbenslymfeknuderne, bovlymfeknuden, 
axillelymfeknuderne og de caudale dybe halslymfeknuder. 
11. Kød skal ved hjælp af edb-sporingssystemet kunne spores tilbage til den 
besætning, som dyret, der opfylder betingelserne, kommer fra, indtil 
slagtningstidspunktet. Efter slagtning skal fersk kød eller kødprodukter, som 
omhandlet i artikel 6, stk. 1, litra b) og c), kunne spores tilbage til besætningen 
ved hjælp af etiketter. 
12. Alle godkendte slagtekroppe, der opfylder betingelserne, skal være forsynet med 
individuelle numre, som refererer til øremærkenummeret. 
13. Det Forenede Kongerige fører detaljerede protokoller, der omfatter: 
a) sporing og kontrol inden slagtning 
b) kontrol under slagtning 
c) alle krav gældende for mærkning og certifikatudstedelse efter slagtning 
frem til salgsstedet. 
14. Myndighederne indfører et system for registrering af overensstemmelseskontrol, 
så der kan føres bevis for kontrollen. 
Virksomheden 
15. For at opnå godkendelse skal virksomheden foruden at opfylde ajle andre la-av i 
denne beslutning udvikle og iværksætte et system, hvorved det kød og/eller 
produkt, der opfylder betingelserne, kan identificeres og alt kød og alle produkter 
kan spores tilbage til oprindelsesbesætningen. Systemet skal gøre det muligt at 
spore kødet eller produkterne på alle stadier, og de registrerede oplysninger skal 
opbevares i mindst to år. Virksomhedens ledelse skal skriftligt give 
myndighederne nærmere oplysninger om systemet. 
16. Myndighederne skal vurdere, godkende og føre kontrol med det system, som 
virksomheden har indført, for at sikre, at det giver fuld garanti for adskillelse og 
for sporing i såvel tilbagegående som fremadgående retning. 
28 

ISSN 0254-1459 
KOM(98) 161 endelig udg. 
DOKUMENTER 
DA 03 05 02 15 
Katalognummer : CB-CO-98-153-DA-C 
ISBN 92-78-31962-7 
Kontoret for De Europæiske Fællesskabers Officielle Publikationer 
L-2985 Luxembourg 
o29